Imtella' Diċembru 15, 2021 Il-varjant ġdid tal-Omicron qed jinfirex madwar id-dinja b'rata li ma hemmx preċedent għaliha skont l-Għaqda Dinija tas-Saħħa. Il-każi tal-varjant kienu kkonfermati f'iżjed minn 75 pajjiż bil-Kap tal-WHO jgħid li x'aktarx li hemm preżenza tiegħu f'għadd ta' pajjiżi oħra fejn għad ma kienx intraċċat. Dr Tedros qal li huwa mħasseb li l-istrateġiji tal-pajjiżi għadhom m'humiex effettivi biex jissieltu il-firxa tal-varjant. Fl-Amerka intant kienu ikkonfermati 800,000 fatalità milll-Covid, l-ogħla ċifra fuq bażi nazzjonali ta' każi magħrufa, u ħamsin miljun każ ta' Covid. L-imwiet madankollu kienu l-iżjed komuni fost dawk li ma tlaqqmux u dawk li huma anzjani bl-għadd ta' imwiet ikun iżjed numeruż fl-2021 mqabbla mal-2020.